OpenLLM-France/wikimedia huggingface dataset:
# Emili Carles-Tolrà Bofill

Emili Carles-Tolrà Bofill (Castellar del Vallès, 7 de maig de 1927 - Barcelona, 9 de març de 2013) fou el quart marquès de Castellar del Vallès.
Fill de Josep Maria Carles-Tolrà Coll i besnet d'Emília Carles Tolrà, l'hereu del marquesat de Castellar del Vallès nasqué l'any 1927 al Palau Tolrà de la localitat, residència oficial dels marquesos. La majoria de la seva infantesa i joventut les passà en escoles estrangeres i, de fet, durant la guerra civil va viure amb la família a Itàlia fugint del conflicte bèl·lic, instal·lant-se posteriorment a París (França).
Després de la guerra va tornar a Barcelona, junt amb la família, i va estudiar al Liceu Francès de la capital catalana. A mitjans dels anys quaranta marxà a d'anys a Argentina amb l'objectiu d'aprofundir en el coneixement del món tèxtil, directament relacionat amb el negoci familiar. Aquesta formació va continuar amb posterioritat als Estats Units on va cursar Física i Llengua Espanyola a la universitat de Califòrnia-Los Angeles.
Durant els anys 50, s'estableix a Barcelona i contrau matrimoni amb Maria Rosa Dexeus Trias de Bes, que esdevindria marquesa, i es va establir a Barcelona exercint com a conseller de l'empresa famíliar de la Vídua Tolrà.

## Referències

* ↑ «Emili Carles-Tolrà Bofill» (Esquela). La Vanguardia. Grup Godó [Barcelona], 10 maç 2013 [Consulta: 11 març 2013].
* 1 2 3 4 «Mor el marquès de Castellar». L'Actual de Castellar del Vallès. Ajuntament de Castellar del Vallès [Castellar del Vallès], 11 maç 2013. Arxivat de l'original el 2016-04-21 [Consulta: 11 març 2013].
* ↑ «INVENTARI DEL PATRIMONI HISTÒRIC, ARQUITECTÒNIC I AMBIENTAL DE CASTELLAR DEL VALLÈS». Diputació de Barcelona. [Consulta: 11 març 2013]. PDF
* ↑ Barredo de Valenzuela, Adolfo. Indice de insertos en XXV años de la revista Hidalguía. Madrid: Ediciones Hidalguia, 1989. ISBN 9788487204104.
* ↑ (Revista) L'Avenç. Universitat d'Indiana, 287-291, 2004, pàg. 113 [Consulta: 11 març 2013].
* ↑ Navas, Manuel; Esteve, Ma Teresa «Marquesat de Sant Esteve de Castellar.». Revista Plaça Vella [Castellar del Vallès], 48. ISSN: 1130-8265 [Consulta: 11 març 2013].
# Luther Evans

Luther Harris Evans (Sayersville, Texas, 23 d'octubre de 1902 - 23 de desembre de 1981) bibliotecari del Congrés dels Estats Units i Director General de l'Organització de les Nacions Unides per a l'Educació, la Ciència i la Cultura (UNESCO).

## Biografia

Va estudiar a la Universitat de Texas i va rebre un doctorat per la Universitat Stanford en ciències polítiques. El 1935 va començar a treballar per al govern dels Estats Units, primer com bibliotecari del Historical Records Survey i el 1939 va passar a la Biblioteca del Congrés dels Estats Units, on va arribar a ser bibliotecari el 1945. El 1953 va dimitir del càrrec de bibliotecari per a convertir-se en Director General de la UNESCO. Anteriorment havia estat conseller de la delegació dels Estats Units en la UNESCO. Un dels majors assoliments del seu mandat va ser l'elaboració de la Convenció Universal sobre Copyright. Evans va deixar la UNESCO el 1958. Va morir a San Antonio, Texas el 1981.
# Kamimuria formosana

Kamimuria formosana és una espècie d'insecte pertanyent a la família dels pèrlids que es troba a Àsia: Taiwan.

## Referències

* ↑ uBio (anglès)
* ↑ Klapálek, 1923. Coll. Zool. Selys. 4(2):23.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:1-235.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:289.
* Okamoto, 1912. Trans. Sapporo. Nat. Hist. Soc. 4:105-170.
* Sivec & Stark, 1988. A: Sivec, Stark & Uchida. Synopsis of the world genera of Perlinae (Plecoptera: Perlidae). Scopolia 16:17.
* Stark & Sivec, 2005. Illiesia 1(1):7.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 10 octubre 2011].

## Enllaços externs

* BioLib (anglès)
* Encyclopedia of Life (anglès)
* Perlidae Species Listing (anglès)
# Ricard Cirera i Salse

Ricardo Cirera i Salse (Os de Balaguer, 1864 - Barcelona, 1932) va ser un astrònom i jesuïta.
Va ingressar a la Companyia de Jesús el 1880 i va començar a treballar com a científic a l'observatori meteorològic de Manila (Filipines) entre 1888 i 1894, on s'encarregà de fer el pla magnètic de les Filipines. Va seguir els estudis a París, entre 1899 i 1903.
El 1904 va fundar l'Observatori de l'Ebre que va dirigir fins al 1920. Aquí, el 1914 engegà la revista Ibérica que esdevingué una publicació de referència en el món científic a l'estat espanyol i a sudamèrica.
Va ser procurador general de la missió dels jesuïtes a Bombai, entre 1921 i 1923. El 1925, va ser el promotor del Pavelló de les Missions de l'Exposició Internacional de Barcelona de 1929.
Les contribucions científiques més destacades de Cirera van ser en el camp del magnetisme terrestre i solar. Va ser membre de l'Acadèmia de Ciències i Arts de Barcelona, des de 1904 i també d'altres institucions científiques europees.

## Referències

* ↑ «Ricard Cirera i Salse». Gran Enciclopèdia Catalana. Barcelona: Grup Enciclopèdia Catalana.
* ↑ Josép M. Benítez i Riera. Jesuïtes i Catalunya: fets i figures. L'Abadia de Montserrat, 1996, p. 195–. ISBN 978-84-7826-725-5.
* ↑ Joan Garrabou. Presència catalana a les Filipines. L'Abadia de Montserrat, 1998, p. 28–. ISBN 978-84-8415-024-4.
# Pisseloup (Alt Marne)

Pisseloup és un municipi francès situat al departament de l'Alt Marne i a la regió del Gran Est. L'any 2007 tenia 52 habitants.

## Demografia
### Població

El 2007 la població de fet de Pisseloup era de 52 persones. Hi havia 21 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 26 eren l'habitatge principal de la família, 19 eren segones residències i 10 estaven desocupats. 52 eren cases i 3 eren apartaments. Dels 26 habitatges principals, 21 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 1 tenia dues cambres, 7 en tenien tres, 8 en tenien quatre i 11 en tenien cinc o més. 22 habitatges disposaven pel capbaix d'una plaça de pàrquing. A 11 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pisseloup el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 29 persones, 20 eren actives i 9 eren inactives. De les 20 persones actives 19 estaven ocupades (10 homes i 9 dones) i 1 aturada (1 dona i 1 dona). De les 9 persones inactives 5 estaven jubilades, 1 estava estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Pisseloup hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Pisseloup a l'INSEE.
* Évolution et structure de la population Fitxa amb el detall de dades de Pisseloup a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Johnny Griffin

John Arnold Griffin III (24 d'abril de 1928-Poitiers; 24 de juliol de 2008), conegut com a Johnny Griffin, va ser un saxofonista tenor nord-americà de jazz, enquadrat estilísticament en el bop i el hard bop.

## Biografia

Com molts altres músics d'èxit de Chicago, va estudiar música a la DuSable High School baix Walter Dyett, començant a tocar el clarinet abans de passar-se a l'oboè, saxo alt i, finalment, després de treballar en l'orquestra de Lionel Hampton, al saxo tenor juntament amb Arnett Cobb. Quan estava en l'institut, als 15 anys va arribar a tocar amb T-Bone Walker en un grup liderat pel germà de Walker.
Va treballar a l'Orquestra de Lionel Hampton (sent la seua primera aparició a Los Angeles en un enregistrament de 1945 als 17 anys), i la va abandonar per a unir-se a l'orquestra d'un col·lega de Hampton, el trompetista Joe Morris de 1947 a 1949. Va tocar amb els Messengers d'Art Blakey durant uns mesos de 1957, i en el sextet i quartet de Thelonious Monk el 1958. Durant aquesta etapa, va enregistrar un interessant treball amb Clark Terry en "Serenade to Bus Seat" acompanyant al trio Wynton Kelly, Paul Chambers i Joe Philly Jones. Va tornar a treballar amb Monk en el seu octau i nonet el 1967. Va enregistrar també amb el quintet de Nat Adderley el 1958 i altra vegada el 1978.
Com a líder de la seua pròpia orquestra, el seu enregistrament per a Blue Note de 1956 Introducing Johnny Griffin, que va comptar amb Wynton Kelly al piano, Curly Russell al contrabaix i Max Roach a la bateria, li va proporcionar grans elogis per part de la crítica. Considerant que ja havia arribat a l'èxit en Estats Units, especialment amb el seu disc també para Blue Note de 1957 A Blowing Session amb la col·laboració de John Coltrane, es va traslladar a Europa.
A part d'aparèixer de forma regular a títol individual en clubs de jazz com el londinenc Ronnie Scott's, Griffin es va convertir en la "first choice" per al saxofon de qualsevol músic nord-americà que anara de gira al continent durant els anys seixanta i setanta.

## Referències

* ↑ Bernstein, Adam «Johnny Griffin, 80; Sax Player Known for Hard, Fast Sound». Washington Post, 26-07-2008 [Consulta: 5 març 2017].
* ↑ Davis, John S. Historical Dictionary of Jazz. Scarecrow Press, 13 de setembre de 2012, p. 144–145. ISBN 978-0-8108-7898-3.
* ↑ «Johnny Griffin». Jazzhouse.org. [Consulta: 5 març 2017].
# Mustafa Ali Khan

Mustafa Ali Khan fou kan de Kassímov, successor vers 1574 de Sain Bulat (Simeon Bekbulàtovitx). És esmentat ja el 1577 i era fill d'Abdulla Akkubekof (Ak Kubek fou kan d'Astracan 1532-1533 per primera vegada, 1545-1546 per segona vegada i 1547-1549 per tercera vegada) i era cosí germà de Bekbulat el pare de Sain Bulat. Abdulla es va establir a Rússia el 1552 i es va casar amb una filla de Jan Ali neboda de Shah Ali rebent la ciutat de Yurief en feu. El seu fill Mustafa Ali fou nomenat kan.
El 1574 va prendre part a la campanya de Livònia segurament ja com a kan i altre cop el 1578 quan es va unir a les forces russes amb els seus germans Budali i Arslan Ali. El 1584 Ivan el Terrible va comunicar al sultà turc que Mustafa Ali havia estat nomenat kan de Kassímov al lloc de Simeon. Era a Moscou el 1586 en la presentació de l'ambaixador polonès. No torna a ser esmentat però es creu que no va morir fins després del 1590 i probablement vers 1600; la seva filla Takbide, segons una inscripció a la seva tomba, va morir el 1608 als 17 anys. El va succeir Uraz Muhammad Khan.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Kamimuria exilis

Kamimuria exilis és una espècie d'insecte pertanyent a la família dels pèrlids que es troba a Àsia: Rússia (incloent-hi Sibèria) i Mongòlia.

## Referències

* ↑ uBio (anglès)
* ↑ McLachlan, 1872. A: De Selys Lonchamps & McLachlan. Non-Odonates (Second part, Materiaux pour une fauna neuropterologique de l'Asie septentrionale). Ann. Soc. ent. Belg. 15:51-55.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:137.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:501.
* Kimmins, 1970. Bull. Br. Mus. Nat. Hist. Ent. 24(8):341.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* BioLib (anglès)
* Encyclopedia of Life (anglès)
# Diaková

Diaková és un poble i municipi d'Eslovàquia que es troba a la regió de Žilina, al centre-nord del país. El 2017 tenia 424 habitants.
# Tjimtai

Tjimtai o Tjimtaï (Chimtai o Chimtay) fou kan de l'Horda Oriental (Horda Blava a les fonts turcomongoles i russes i Horda Blanca a les fonts perses) coneguda com a ulus d'Orda. Era fill d'Ibisan Khan. Va succeir al seu oncle Mubarak Khoja el 1344 i va regnar 17 anys fins al 1361.
Cap al final del seu regnat el seu fill Urus (després Urus Khan) li va aconsellar agafar el poder a l'Horda d'Or, però Tjimtai va refusar una intervenció directe i només va enviar al seu germà Ordu Shaykh (que més tard va morir allí). Va morir el 1361 i el va succeir el seu fill Urus Khan. Només Munedjimbashi dona com a successor a un suposat fill de nom Himtai o Khimtai, que hauria regnat dos anys abans de donar pas al seu germà Urus, però els historiadors el consideren una interpolació errònia.
Tjimtai Casa de Borjigin (Боржигин) (1206-1635) :
| Precedit per: Mubarak Khoja | Khan de l'Horda Blava 1344-1361 | Succeït per: Urus Khan |

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# El xoc

El xoc és un documental dirigit per Enric Vilageliu i produït per Gent i Terra, editora de la revista Vallesos. Tracta els esdeveniments que van tenir lloc a Catalunya entre el 6 i 7 de setembre del 2017 i el referèndum del primer d'octubre del 2017, relacionats amb el procés independentista català. Es va presentar el 25 de setembre als Cinemes Texas de Barcelona i es va presentar el 27 de setembre al Centre Cultural de Granollers. El programa Sense ficció de Televisió de Catalunya l'emetrà el primer d'octubre del 2018.

## Sinopsi

El xoc és una pel·lícula documental que permet conèixer de primera mà els esdeveniments històrics trepidants viscuts del 6 de setembre al 27 d'octubre del 2017 a Catalunya, en un retrat vertiginós dels moviments dels seus protagonistes. Sabrem què va passar al Parlament i al carrer tot seguint unes autoritats que van decidir emprendre l'aventura de convocar un referèndum d'autodeterminació i proclamar la República Catalana, enfrontant-se al poder espanyol.

## Referències

* ↑ «Es presenta ‘El xoc’, un documental sobre el procés que s'emetrà l'1-O a TV3». Revista Mirall, 24-09-2018.
* ↑ «‘El Xoc’: el documental que recordarà l'1-O a TV3». [Consulta: 25 setembre 2018].
* ↑ «El documental 'El Xoc' sobre els esdeveniments polítics de la tardor de 2017 es projectarà al Centre Cultural». somGranollers.
# Manel Vila

«Manel Vila» té aquests significats:
* Manel Vila i Motlló, (Barcelona, 4 de febrer de 1956), és un expert en cooperació internacional, relacionat amb l'ajut de Barcelona a Sarajevo, durant el segte de la ciutat (1992-1995)
* Manel Vila i Valls (Sant Feliu de Codines, 1950) és professor i va ser alcalde de Castellterçol des de l'any 1991 fins a l'any 2011.
# Mustafa Ertan

Mustafa Ertan (21 d'abril de 1926 - 17 de desembre de 2005) fou un futbolista turc de la dècada de 1950 i entrenador.
Fou 29 cops internacional amb la selecció turca amb la qual participà en el Mundial de 1954 i als Jocs Olímpics de 1960. Pel que fa a clubs, defensà els colors de MKE Ankaragücü i Beşiktaş.

## Referències

* ↑ «1950 FIFA World Cup Switzerland». Arxivat de l'original el 2013-03-27. [Consulta: 19 octubre 2018].
* ↑ «Mustafa Ertan Olympic Results». Sports-Reference.com. Sports Reference LLC. [Consulta: 13 octubre 2018]. «Còpia arxivada». Arxivat de l'original el 2020-04-18. [Consulta: 19 octubre 2018].
# Dialectalisme actiu

Un dialectalisme actiu és un tret que no existia en un dialecte en el moment de la seva formació a partir de l'expansió territorial d'un altre dialecte. En són un exemple els trets del català mallorquí apareguts en aquest dialecte després de la seva formació a partir del català central, en el qual no han existit mai, com ara la sèrie de consonants oclusives palatals d'una part del mallorquí.

## Referències

* ↑ Entorn de la història de la llengua. Joan Miralles i Montserrat, p.25.

## Bibliografia

* Robert Gómez-Ten La intervenció de Joan Coromines en alguns dels grans episodis de la història de la llengua catalana, Universitat de Girona
# Tjøme

Tjøme és un antic municipi situat al comtat de Vestfold, Noruega. Té 4.971 habitants (2016) i la seva superfície és de 39,4 km². El centre administratiu del municipi és el poble homònim.

## Referències

* 1 2 «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 1r setembre 2016].

## Enllaços externs

* Tjøme - Lloc web oficial Arxivat 2017-10-07 a Wayback Machine.
# Ciclocròs de Laudio

El Ciclocròs de Laudio (oficialment Ziklokross Laudio) és una cursa ciclista de la modalitat de ciclocròs que es disputa cada octubre a Laudio al País Basc.

## Palmarès masculí

| Any | Vencedor | Segon | Tercer |
| 2010 | Egoitz Murgoitio | Aitor Hernández | Erlantz Uriarte |
| 2013 | Aitor Hernández | Aketza Peña | Egoitz Murgoitio |
| 2014 | Aitor Hernández | Felipe Orts | Kevin Suárez |
| 2015 | Aitor Hernández | Javier Ruiz de Larrinaga | Felipe Orts |
| 2016 | Ismael Esteban | Kevin Suárez | Aitor Hernández |
| 2017 | Felipe Orts | Tony Periou | Aitor Hernández |

## Palmarès femení

| Any | Vencedora | Segona | Tercera |
| 2013 | Rocío Gamonal | Aida Nuño | Lucía González |
| 2014 | Aida Nuño | Rocío Gamonal | Lucía González |
| 2015 | Aida Nuño | Lucía González | Alicia González |
| 2016 | Aida Nuño | Gaëlle Poirier-Carreau | Eider Merino |
| 2017 | Aida Nuño | Lucía González | Anaïs Grimault |

## Enllaços externs

* Pàgina oficial Arxivat 2017-12-15 a Wayback Machine.
* Palmarès masculí a sitiodeciclismo.net
* Palmarès femení a sitiodeciclismo.net
* Palmarès masculí a cyclebase.nl
* Palmarès femení a cyclebase.nl
# Eleccions legislatives daneses de 2005

Les eleccions legislatives daneses de 2005 se celebraren el 8 de febrer de 2005. Guanyà el partit Venstre (liberal), qui va formar coalició amb el Partit Popular Conservador i el Partit Popular Danès presidit per Anders Fogh Rasmussen.
| Partits | Partits | Líders | Vots | % | Escons | +/- |
| | Venstre (V) | Anders Fogh Rasmussen | 974,657 | 29.0 | 52 | -4 |
| | Socialdemokraterne (A) | Mogens Lykketoft | 867,933 | 25.9 | 47 | -5 |
| | Dansk Folkeparti (O) | Pia Kjærsgaard | 444,205 | 13.2 | 24 | 2 |
| | Det Konservative Folkeparti (C) | Bendt Bendtsen | 345,132 | 10.3 | 18 | 2 |
| | Det Radikale Venstre (B) | Marianne Jelved | 307,132 | 9.2 | 17 | 8 |
| | Socialistisk Folkeparti (F) | Holger K. Nielsen | 201,162 | 6.0 | 11 | -1 |
| | Enhedslisten (Ø) | Lideratge col·lectiu | 111,394 | 3.4 | 6 | 2 |
| | Kristendemokraterne (K) | Marianne Karlsmose | 57,836 | 1.7 | 0 | -4 |
| | Centrum-Demokraterne (D) | Mimi Jakobsen | 33,635 | 1.0 | 0 | 0 |
| | Minoritetspartiet (M) | Rune Engelbreth Larsen | 8,883 | 0.3 | 0 | N/A |
| | Siumut | | | | 1 | N/A |
| | Inuit Ataqatigiit | | | | 1 | N/A |
| | Tjóðveldisflokkurin | | | | 1 | N/A |
| | Fólkaflokkurin | | | | 1 | N/A |
| Total (Participació 84,4%) | Total (Participació 84,4%) | | | | 179 | |
# Manasquan

Manasquan és una població dels Estats Units a l'estat de Nova Jersey. Segons el cens del 2007 tenia 6.244 habitants.

## Demografia

Segons el cens del 2000, Manasquan tenia 6.310 habitants, 2.600 habitatges, i 1.635 famílies. La densitat de població era de 1.765,4 habitants/km².
Dels 2.600 habitatges en un 29,5% hi vivien nens de menys de 18 anys, en un 49,3% hi vivien parelles casades, en un 10,3% dones solteres, i en un 37,1% no eren unitats familiars. En el 30,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,06.
Per edats la població es repartia de la següent manera: un 23,8% tenia menys de 18 anys, un 6,6% entre 18 i 24, un 29,6% entre 25 i 44, un 25,1% de 45 a 60 i un 14,9% 65 anys o més.
L'edat mediana era de 39 anys. Per cada 100 dones de 18 o més anys hi havia 95,4 homes.
La renda mediana per habitatge era de 63.079 $ i la renda mediana per família de 73.670 $. Els homes tenien una renda mediana de 52.368 $ mentre que les dones 33.333 $. La renda per capita de la població era de 32.898 $. Aproximadament el 2,2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manasquan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Manasquan». American Fact Finder. Oficina del Cens dels Estats Units, 12-01-2010.
# Kenji Tochio

Kenji Tochio (Japó, 26 de maig de 1941), és un exfutbolista japonès.

## Selecció japonesa

Kenji Tochio va disputar 2 partits amb la selecció japonesa.

## Enllaços externs

* Japan National Football Team Database
# Dana Scott

Dana Stewart Scott (nascut l'11 d'octubre de 1932) és professor emèrit de la càtedra Hillman d'informàtica, filosofia i lògica matemàtica de la Carnegie Mellon; ara està retirat i viu a Berkeley (Califòrnia). La seva carrera com a investigador va comprendre informàtica, les matemàtiques i la filosofia. La seva feina en teoria d'autòmats li va fer guanyar el Premi Turing el 1976, mentre que la seva feina en col·laboració amb Christopher Strachey els anys 1970 va posar els fonaments de la semàntica de llenguatges de programació. També ha treballat en lògica modal, topologia i teoria de categories.

## Referències

* ↑ «Dana Stewart Scott». Mathematics Genealogy Project. North Dakota State University. [Consulta: 26 desembre 2011].

## Enllaços externs

* Pàgina de Dana S. Scott
* DOMAIN 2002 Workshop on Domain Theory Arxivat 2004-10-12 a Wayback Machine. — celebrada en honor del 70è aniversari de Scott.
* Dana Scott al Mathematics Genealogy Project.
* Llista de publicacions Arxivat 2015-04-30 a Wayback Machine. a Microsoft Academic Search
# Tre Ville

Tre Ville és una comune (municipalitat) en la Província de Trentino de la regió italiana de Trentino - Alto Adige.
Es va crear l'1 de gener 2016 amb la fusió de les municipalitats de Montagne, Preore i Ragoli. Actualment té una població de 1419 habitants.

## Referències

* ↑ Dato Istat Arxivat 2018-07-16 a Wayback Machine..